《题永丰吴尉当山亭》
宋代·曾丰

家居所至与山对，官居所至与山背。
眼中悔失真峥嵘，得其似者宜加爱。
尉仙三令奸胆寒，突兀数椽答清閒。
谁横荒垒檐以外，自觉幽趣山之间。
有一段清无点俗，当山也是清题目。
不道尉仙心更清，杖屦当车蔬当肉。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。